บาทแข็งค่าต่อเนื่อง เปิดตลาดเช้านี้ 32.71 บาทต่อดอลลาร์ 
เงินบาทเปิดตลาด 32.71 บาทต่อดอลลาร์ แข็งค่าต่อเนื่อง จับตาทิศทาง Flow-ตัวเลขเงินเฟ้อสหรัฐฯคืนนี้
10 ก.พ. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.71 บาท/ดอลลาร์ แข็งค่าจาก เย็นวานที่ปิดตลาดที่ระดับ 32.78 บาท/ดอลลาร์เช้านี้ เงินบาทยังคงแข็งค่าต่อเนื่องจากเมื่อวาน โดยแข็งค่ามากสุดนับตั้งแต่เดือน พ.ย.64 เนื่องจากกระแสเงินทุนไหลเข้าเป็นสำคัญ โดยวานนี้ต่างชาติซื้อสุทธิ 17,000 ล้านบาท และเข้าในตลาดพันธบัตรอีก 16,000 ล้านบาท"เงินบาทแข็งค่าในรอบ 2 เดือนครึ่ง จากกระแสทุนไหลเข้าเป็นสำคัญ ที่หนุนให้เงินบาทแข็งค่ารวดเร็ว ช่วงนี้คงต้อง ติดตามปัจจัยเรื่อง fund flow" นักบริหารเงินระบุส่วนคืนนี้ ต้องติดตามตัวเลขเงินเฟ้อเดือนม.ค. 65 ของสหรัฐ ซึ่งตลาดคาดการณ์ไว้ว่ายังอยู่ในระดับสูงที่ 7.2%นักบริหารเงิน คาดว่า วันนี้เงินบาทจะเคลื่อนไหวในกรอบ 32.60 - 32.80 บาท/ดอลลาร์